钦定古今图书集成/明伦汇编/官常典/第092卷 > 密国公允言
## 钦定古今图书集成/明伦汇编/官常典/第092卷 > 密国公允言

按《宋史汉王传》：“汉恭宪王元佐第二子允言，累官左
屯卫将军。尝托疾不朝，降太子左卫率府率。岁中复
官。又坐笞侍婢，而兄允升劝止悖慢无礼，贬副率，绝
朝谒，出之别第。以祀汾阴恩，复率府率，还宫。久之，复
朝谒，历左监门卫大将军、黄州刺史。天圣七年卒，赠
明州观察使、奉化侯。明道二年，赠安远军节度使，追”
封密国公。子宗说，除名幽死。宗育，终右屯卫将军，赠
颍州防御使、汝阴侯。